16. maaliskuuta
Tapahtumia

1521 – Fernão de Magalhães saapui ensimmäisenä eurooppalaisena Filippiineille.
1660 – Pitkä parlamentti hajosi vapaaehtoisesti Englannissa.
1792 – Ruotsin kuningasta Kustaa III:ta ammuttiin. Hän kuoli 29. maaliskuuta.
1802 – Yhdysvaltain sotilasakatemia West Point perustettiin.
1815 – Vilhelm I (Willem I) tuli Belgiasta ja Hollannista koostuneen uuden valtion, Alankomaiden, kuninkaaksi Wienin kongressin päätöksellä.
1850 – Nathaniel Hawthornen romaani Tulipunainen kirjain julkaistiin.
1900 – Sir Arthur Evans osti itselleen Knossoksen ympärillä olevan maa-alueen Kreetalla.
1917 – Helmikuun vallankumous: kenraalikuvernööri Franz Seyn ja senaatin talousosaston varapuheenjohtaja Mihail Borovitinov vangittiin Helsingissä ja kuljetettiin Pietariin.
1918 – Suomen sisällissota: valkoisten hyökkäys kohti Tamperetta alkoi Länkipohjan taistelulla.
1924 – Työtehoseura perustettiin nimellä Maatalouden työtehoseura.
1925 – Korkein oikeus määräsi Suomen Sosialistisen Työväenpuolueen (SSTP) lakkautettavaksi.
1926 – Robert Goddard laukaisi ensimmäisen nestemäistä polttoainetta käyttäneen raketin Auburnissa Massachusettsissa.
1929 – Radioinsinööriseura merkittiin yhdistysrekisteriin.
1930 – Lapualla Etelä-Pohjanmaalla pidetyssä kansalaiskokouksessa perustettiin Suomen Lukko -järjestö johtamaan kommunismin vastaista taistelua Suomessa.
1935 – Adolf Hitler määräsi Saksan aseistautumaan uudelleen Versailles’n rauhansopimuksen vastaisesti. Saksassa otettiin käyttöön asevelvollisuus ja armeijan nimeksi tuli Wehrmacht.
1942 – Jatkosota: Ruotsin prinssi Kustaa Aadolf saapui vierailulle Suomeen ja tapasi marsalkka Mannerheimin Päämajassa Mikkelissä.
1945 – Toinen maailmansota: Iwo Jiman taistelu päättyi vaikka vähäistä japanilaisvastarintaa esiintyi edelleen.
1945 – Toinen maailmansota: saksalainen Würzburgin kaupunki tuhoutui 90-prosenttisesti ja 5 000 ihmistä kuoli 20 minuuttia kestäneessä brittien ilmahyökkäyksessä.
1952 – Pohjoismaiden neuvosto perustettiin Kööpenhaminassa.
1956 – ”Pyhän Urhon” päivää (”St. Urho’s Day”) vietettiin ensimmäisen kerran amerikansuomalaisen keskuudessa.
1958 – Vantaalainen yleisurheiluseura Kenttäurheilijat-58 perustettiin.
1961 – Oikeuskansleri Olavi Honka suostui SDP:n, Kokoomuksen ja neljän pienemmän puolueen yhteiseksi ehdokkaaksi vuoden 1962 presidentinvaaliin.
1962 – Ilmailu: Flying Tigersin Lockheed Constellation katosi läntisellä Tyynellämerellä 107 ihmistä mukanaan.
1966 – Avaruudessa suoritettiin ensimmäinen telakoituminen, kun Gemini 8 kiinnitettiin Agena-satelliittiin.
1968 – Vietnamin sota: My Lain verilöylyssä yhdysvaltalaiset sotilaat surmasivat 350–500 vietnamilaiskylän asukasta: miehiä, naisia ja lapsia. Teko paljastui loppusyksyllä 1969.
1969 – Ilmailu: Venezuelan Airlinesin DC-9 syöksyi maahan lentoonlähdön jälkeen Maracaibossa Venezuelassa, 155 ihmistä sai surmansa.
1970 – Suomessa pidettiin eduskuntavaalit. Suurin voittaja oli SMP ja myös Kokoomus lisäsi paikkalukuaan huomattavasti. Uutena eduskuntapuolueena aloitti Suomen Kristillinen Liitto. Sen sijaan kaikki hallituspuolueet menettivät kannatustaan ja TPSL putosi eduskunnasta.
1971 – Kaliforniassa Yhdysvalloissa alkoi oikeudenkäynti ihmisoikeusaktivisti, professori Angela Davisia vastaan.
1976 – Hallitus päätti sijoittaa perustettavan valtioenemmistöisen kuvaputkitehdas Valcon laitokset Imatralle ja Sotkamoon.
1978 – Vasemmistolaiset ”Punaiset prikaatit” sieppasivat ja myöhemmin surmasivat Aldo Moron Italiassa.
1978 – Säiliöalus Amoco Cadiz haaksirikkoutui Ranskan rannikon edustalla.
1986 – Sveitsiläiset torjuivat kansanäänestyksessä maansa liittymisen Yhdistyneiden Kansakuntien jäseneksi.
1987 – Suomessa käytiin eduskuntavaalit. Suurimmat voittajat olivat Kokoomus ja vihreät ja suurimmat häviäjät sisäisistä kiistoista kärsineet SKDL ja SMP.
1988 – Iran-Contra skandaali: everstiluutnantti Oliver Northia ja vara-amiraali John Poindexteriä syytettiin Yhdysvaltojen vastaisesta salaliitosta.
1988 – Iranin rajan lähellä sijaitsevaa irakilaista Halabdjan kurdikaupunkia vastaan hyökättiin myrkky- ja hermokaasuja käyttäen (Irakin hallitusta pidetään syyllisenä). Kuolleiden määrä vaihteli eri lähteiden mukaan useista sadoista aina seitsemään tuhanteen. Tapahtumaa kutsutaan nimellä Halabjan joukkomurha 1988.
1993 – Yhdysvaltain itärannikon lumimyrskyssä sai surmansa 184 henkeä.
1994 – Tonya Harding myönsi osallisuutensa kilpakumppaninsa taitoluistelija Nancy Kerriganin vahingoittamisyritykseen.
2001 – Ainoa päivä vuosien 1993 ja 2002 välillä, jolloin kukaan ei tappanut itseään Yhdistyneessä kuningaskunnassa.
2003 – Peikkometalliyhtye Finntrollin kitaristi Teemu Raimoranta kuoli 25-vuotiaana pudotessaan päihtyneenä alas Helsingin Pitkältäsillalta.
2003 – Suomessa pidettiin eduskuntavaalit. Suurimmaksi puolueeksi nousi Keskusta ja myös SDP lisäsi kannatustaan, kun taas Kokoomus menetti kuusi paikkaa.
2005 – Hallitus päätti lakkauttaa kaksi varuskuntaa, Helsingin ilmatorjuntarykmentin Tuusulan Hyrylässä ja Savon prikaatin Mikkelissä, vuoden 2007 aikana.
2006 – Eduskunta päätti, että Suomi voi vastaisuudessa osallistua myös sellaisiin kriisinhallintatehtäviin, joihin ei ole Yhdistyneiden Kansakuntien valtuutusta.
2011 – Keisari Akihito esiintyi televisiossa puhuessaan tsunamin ja ydinvoimalaonnettomuuden kiusaamille japanilaisille. Kyseessä oli kautta aikojen ensimmäinen kerta, kun Japanin keisari puhui televisiossa.
2014 – Krimillä järjestettiin kansanäänestys, jonka tuloksiin viitaten Venäjä liitti Krimin itseensä.